CELEX: 62015CN0659
Language: lv
Date: 2015-12-09 00:00:00
Title: Lieta C-659/15: Lūgums sniegt prejudiciālu nolēmumu, ko 2015. gada 9. decembrī iesniedza Hanseatisches Oberlandesgericht in Bremen (Vācija) – krimināllieta pret Robert Caldararu

15.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 59/9
            
         Lūgums sniegt prejudiciālu nolēmumu, ko 2015. gada 9. decembrī iesniedza Hanseatisches Oberlandesgericht in Bremen (Vācija) – krimināllieta pret Robert Caldararu
   (Lieta C-659/15)
   (2016/C 059/08)
   Tiesvedības valoda – vācu
   
      Iesniedzējtiesa
   
   
      Hanseatisches Oberlandesgericht in Bremen
   
   
      Lietas dalībnieki pamatlietā
   
   
      Robert Caldararu
   
   
      Otra lietas dalībniece: Generalstaatsanwaltschaft Bremen
   
   
      Prejudiciālie jautājumi
   
   
               1)
            
            
               Vai Padomes 2002. gada 13. jūnija Pamatlēmuma 2002/584/TI par Eiropas apcietināšanas orderi un par nodošanas procedūrām starp dalībvalstīm (1) 1. panta 3. punkts ir jāinterpretē tādējādi, ka izdošana soda izpildes nolūkā nav pieļaujama tad, ja pastāv būtiskas norādes, ka ar apcietinājuma apstākļiem izsniegšanas dalībvalstī tiek pārkāptas Līguma par Eiropas Savienību 6. pantā izklāstītās attiecīgās personas pamattiesības un vispārējie tiesību principi, vai arī tas ir jāinterpretē tādējādi, ka izpildes dalībvalsts šajos gadījumos lēmumu par izdošanas pieļaujamību var pieņemt vai tai šis lēmums ir jāpieņem atkarībā no apcietinājuma apstākļu ievērošanas garantijas? Vai izpildes dalībvalsts šajā ziņā var noteikt vai tai ir jānosaka konkrētas minimālās prasības attiecībā uz nodrošināmajiem apcietinājuma apstākļiem?
            
         
               2)
            
            
               Vai Padomes 2002. gada 13. jūnija Pamatlēmuma 2002/584/TI par Eiropas apcietināšanas orderi un par nodošanas procedūrām starp dalībvalstīm 5. pants un 6. panta 1. punkts ir jāinterpretē tādējādi, ka izsniegšanas tiesu iestādei ir tiesības izsniegt arī apcietinājuma apstākļu ievērošanas garantijas, vai arī šajā ziņā ir piemērojama izsniegšanas dalībvalsts iekšējā kompetenču sadales kārtība?
            
         
      (1)  OV L 190, 1. lpp.